„Лятото на 2016“ от Яна Лалова - Under The Line\n„Лятото на 2016“ от Яна Лалова\nОткрий подходящата визия за теб, независимо от ситуацията и ролята, в която ежедневието те вкарва, с новата интерактивна игра на Сердика Център. Изгледай в детайли всеки аутфит, добави своя избор във виртуалната кошница и участвай в игра за ваучер на стойност 1000 лв. от магазините на Сердика Център.\nЗа да ти демонстрираме как това се прави с размах, поканихме две дами с безупречен личен стил, да попълнят своята модна кошница. Ето какво си избра Яна Лалова, мениджър онлайн продажби на MDL.\nАутфит Яна: риза от лиосел MARELLA Sport, памучна овърсайз рокля с принт LOVE MOSCHINO, гердан с мъниста MALIPARMI, розова пластмасова гривна FURLA, гривна с мъниста MALIPARMI, клъч с мъниста MALIPARMI, кожена мини чанта FURLA и очила MIU MIU.\nИзбирам да обличам по-широки дрехи, защото в тях се чувствам удобно след бременността и все още невъзстановените килограми отпреди, а освен това са модерни. За да има баланс в цялостната визия, овърсайз роклята съчетавам с по-вталена риза от фина материя в контрастиращ цвят. Обличам я под роклята, за да загатна 90-те. Бижутата са етно, защото вече идва лято. Пластмасовата гривна е перфектен вариант да носиш бижу, без детето ти да има начин да я скъса. Избирам два различни варианта на мини чанта, за да събера всичко необходимо за разходка в тях, много по-забавно от голяма торба.


Малки и големи екшъни на тема „Гражданска отговорност”\nначало статии\t актуално\t Малки и големи екшъни на тема „Гражданска отговорност”\n16 Февруари 2012 г.,zastrahovatel.com\nИзмамите с фалшиви полици\nСъвременният криминален контингент излезе извън границите на страната ни и започна да обединява дейността си със съответния от съседните нам държави. Припомнете си телевизионния филм „Дунав мост” от близкото минало – това ще ви даде фон на случващото се през последните 6-7 месеца в градове като Русе, Силистра и Добрич, а по-рядко и в други крайдунавски градове, както и във Варна и дори във Велико Търново. А то не е никак за подценяване, даже си е случай за разследване от страна на Националната служба за сигурност и от Дирекцията за финансово разузнаване.\nЧуха се в интернет най-различни мнения за фалшивите полици. Истината е, че никъде в статиите на колегите не стана ясно какво е това „животно” фалшивата полица, за кого се отнася тя, как са постъпили застрахователите след установяването на фалшивките и в крайна сметка какви са последствията, които ще трябва да се поемат от нашите институции като Гаранционен фонд и Национално бюро на българските автомобилни застрахователи, респективно от българските застраховани граждани. Защото е ясно, че безплатен обяд няма и всички такси за запълването на тези два фонда (ГФ и НББАЗ) се калкулират в цените на застраховките.\nВ наши дни бандитите могат да откраднат и от... автоматизирана система. Автоматизираната система за електронна полица ЕИСОУКР , която струва около 3.5 млн.лв., награждавана у нас и от международни институции като IT-изпълнение, беше гордост за българския застрахователен деятел, защото с нейна помощ той съумява по съвременен експресен начин да извършва застраховането по задължителната „Гражданска отговорност” на автомобилистите. Но всъщност системата е надхитрена от банда мошеници, опериращи в крайречните ни градове, на входа от България за Румъния. Интересно защо и застрахователите, и надзорната институция прикриват тези издънки и се опитват сами по някакъв начин да се преборят с мошениците, след като поради фалшивите полици намалява обхватът по застраховката. Гаранционният фонд пък си заравя главата в пясъка като щраус. От това никой не печели.\nОще преди половин година стана злополучно известен т.нар. „румънски казус” – от него трябва да се тръгне.\n„Румънският казус” се оказа опашат\nПреди 6 месеца Асоциацията на българските застрахователи е възложила на Асоциацията за застрахователна сигурност да издири всички „румънски автомобили” с български регистрационни номера. Тогава в АЗС пристигат за тази проверка само 4-5 застрахователни компании , които са изпратили списъци с румънските автомобили.\nКъм момента автомобилите, които са с българска регистрация и са известни, но се движат в Румъния, са 4600 и АЗС се опитва да ги впише в информационната система, но работата е трудоемка и върви бавно.\n„Ситуацията никак не е розова, споделя Юрий Тодоров, председател на Асоциацията за застрахователна сигурност. Измамите с полици по „Гражданска отговорност” на автомобилистите продължават вече 6- 7 месеца. И ако до момента сме идентифицирали около 4600 возила, които се движат в Румъния с български полици, то реалният им брой сигурно е около 17 000 – 19 000. Трябва да се разбере, че този бизнес изобщо не е полезен за България - повечето от автомобилите се внасят от Румъния чрез техни вносители. Реално сме се превърнали в пощенска кутия за регистрация и нито нашият автомобилен бизнес печели, нито застрахователите.”\nСхемата е свещено проста, измислена е от доста опитен мозъчен тръст и постоянно се развива и вече претърпя няколко различни модификации.\nПървоначално сенчестият бизнес е движен от индивидуални лица, но постепенно се превръща в доходен бизнес за куп фирми участнички в трансфера на возилата и регистрацията им със съответната застраховка „Гражданска отговорност” на автомобилистите при български застраховател. Официално фирмите обикновено се водят на името на граждани от ромски произход (фиктивни лица), които не разполагат с финансови средства. Затова при залавянето им собствениците не могат да отнесат никаква глоба, просто няма с какво да се плати.\nПърво се транспортира от Румъния автомобил и с помощта на едно физическо лице – българин ( регистратор), се регистрира у нас и още същия ден се прави договор за покупко-продажба с помощта на нотариус. Тези регистратори са непосредствено до пунктовете на КАТ и основни агенти на брокери и застрахователи и в Русе, Добрич, Силистра и т.н. Возилото се продава от българина на румънеца. Веднага се подава молба от българския собственик за дерегистрация в КАТ, за да не се търсят данъци от лицето. Представителят на Темида също е в играта и освен че заверява договора за покупко-продажбата издава и пълномощно на румънеца, по силата на което той може да управлява автомобила, включително да го стопанисва и продава в Румъния. Така за пред румънските власти румънецът депозира само пълномощното си, а не договор за собственост върху автомобила и не го регистрира. Но в същото време, ако същият водач румънец предизвика пътнотранспортно произшествие в Румъния или друга европейска страна, по силата на направената у нас „Гражданска отговорност” ще бъде търсен българският застраховател или българският Гаранционен фонд / респективно НББАЗ, защото регистрацията на автомобила е българска.\n„Натрупаха се страшно много щети - твърди Юрий Тодоров - за стойностите на обезщетенията попитайте в НББАЗ, а за незастрахованите автомобили - в Гаранционния фонд. В началото имаше застрахователни компании, които отказваха да изплащат обезщетения на румънските граждани, но доколкото знам, вече и те изплащат.”\n„Дунав мост” – отново на фокус\nС течение на времето схемата на автомобилните измами с регистрациите търпи развитие. Регистрират се т.нар. лизингови къщи - някои от които са български, а други румънски, но регистрирани в България. Автомобилите идват от Румъния, регистрират се в КАТ - най-често в градовете Русе, Силистра и Добрич, а по-рядко и в други крайдунавски градове, както и във Варна и дори във Велико Търново. Схемата във Велико Търново дори е била усложнена с внос на крадени румънски возила, благополучно пристигнали в нашите лизингови къщи и от там регистрация и завръщане в Румъния по набелязания план.\nКаква е ролята на лизинговите къщи? Те се създават, за да се избегне по веригата нотариусът, който на практика оскъпява цялата сделка, а също така да се избегнат държавните данъци. В лизинговата къща се подготвя фалшив договор, че съответният автомобил е отдаден на лизинг на румънско лице. Автомобилът отново е с българска регистрация. По този начин се натрупват доста фалшиви договори и неплатени данъци и такси. Но пък всеки автомобил има съответната застраховка „Гражданска отговорност”, защото проверките за наличието й на граничния пункт са задължителни.\nНа теория Единната информационна система за контрол и управление на риска помага да се прекратят измамите и да се осигури бърза и точна информация за потребителите, сключили задължителната полица „Гражданска отговорност”. На практика обаче не става така. Всяка полица, веднъж регистрирана в системата като продадена, може да бъде анулирана безпроблемно. Да не говорим, че има много полици на „румънски” автомобили, които миналата година са с една кубатура, а тази със значително по-малка, но в друга компания.\nАко през месец декември м.г. се смяташе, че е бил бумът им, то и през януари 2012 г. измамите с фалшиви полици за „Гражданска отговорност” на автомобилистите не намаляват, напротив - увеличават се. Измамите преди електронната полица бяха възможни, като не се отчитаха или се бавеха за отчитане полиците от кочан. Установяваха се след време благодарение на честите ревизии на бланките. А сега какво? Нещата отиват за регистрация по електронен път, а бланката, която се дава на застрахования (като форма на застрахователен договор), съвсем лесно може да се фалшифицира и да се направи бланка на компютъра и да се изпринтва върху обикновен лист, така че да изглежда като документ от ЕИСОУКР. Впоследствие заведената в системата полица се анулира своевременно, а парите от застраховката отиват в джоба на измамника. Така единственото ограничение пред броя на фиктивните застраховки е количеството стикери, с които разполага. Ако нямаше стикери, измамите щяха да нараснат главоломно. Обаче ревизията им е през 3-4 месеца, т.е. на по-дълги периоди от време, така че може да мине доста време, преди да се установи измамата.\nОсновните измами се правят на пунктовете на КАТ в Русе, Добрич и Силистра, където се регистрират румънските автомобили.\nКакъв е профилът на измамника? Измамниците обикновено са подставени лица на някоя фирма застрахователен брокер. Може да са наети от брокера застрахователни агенти и дори фалшиви агенти, нямащи нищо общо с фирмата. Експерти обаче твърдят, че няма как при тези операции определени служители на застрахователната компания да не са в час. А дали и служители на КАТ не са замесени? А дали и служители на Темида не са замесени?\nЧуха се в телевизионния ефир и други мнения, че видите ли с влошаването на икономическата ситуация хората започвали да кривят встрани от моралните си принципи буквално навсякъде - от фронт-офиси на застрахователите, през агенти, до служители на брокери. И задачата била съвсем проста и се състояла в това доколко застрахователните компании и самите посредници ще успеят да затегнат контрола над служителите си. Но май не е чак толова просто.\nСхемата „Нищо не губя, само печеля”\n„Това са подставени лица на брокерските фирми, които оперират в тези градове, те са около 4-5 фирми, така че не мога да се съглася, че фирмите посредници не са наясно - споделя Юрий Тодоров. - Дори много често се спрягаше името на една измамничка, която е главен герой - Копринка някоя си, която хем издавала фалшиви полици, хем от нейно име оперирали и други хора. Но тя още не е „изолирана”, а си действа безнаказано. Системата е ориентирана така, че застрахователната компания вижда, че е сключена застраховка, но няма как да разбере дали парите са взети от застрахования.”\nКак се действа на пунктовете на КАТ? Идват за регистрация два автомобила с румънци. Издават се полици „Гражданска отговорност” и на двата автомобила. Веднага след като приберат парите им, след около час-два анулират полицата на единия автомобил. Междувременно се издава и сертификат „Зелена карта”, защото на румънците им е необходим. Това е особено опасно за нашето НББАЗ. В момента има регистрирани произшествия, причинени от румънци с български полици в Австрия, Чехия, Италия и това е доста сериозен финансов проблем, защото има и загинали хора.\nКак се прави измамата със сертификата? Сертификатът „Зелена карта” има 4 отрязъка. Първите два отрязъка се оставят на единия автомобил, на който е решено да не се анулира полицата. Другите два отрязъка се пишат на името на водача на втория автомобил с анулираната полица „Гражданска отговорност”. Много често той изобщо не подозира, че полицата му е анулирана, а и не може да чете на български език и не е наясно със ситуацията. По тази причина дори не е в състояние да провери в българската информационна система дали има реално съществуваща застраховка.\nИграта „Тука има - тука нема!”\n„В момента в района на Крайова, Каларат и Гюргево има изнесени пунктове, в които румънците директно издават български полици „Гражданска отговорност” и сертификат „Зелена карта” и имат достъп до нашата система - обяснява Юрий Тодоров. - Според мен това са румънци, подставени лица на българските застрахователни брокери, и работят в комбина.\nКогато се разбра схемата, че се застраховат румънски возила у нас, една част от застрахователите ни решиха да се отърват от тези свои клиенти, като им прекратиха по законен път действието на договора, като дори им върнаха остатъка от дължимите суми - си припомня Юрий Тодоров.- Става дума за голяма сума пари, по около 5000 - 15 000 лв., защото бяха застраховани доста автомобили. Така първият собственик, на чието име е регистрацията на автомобила – българин, се видя в много пари, а румънецът с автомобила си в Румъния изобщо не подозираше какво става, т.е. че полицата му е прекратена и че друг е прибрал остатъка от вноските му. Впоследствие застрахователите увеличиха специално за този вид застраховани цената на полицата от 100 лв. на 1000 лв. Част от българските измамници обаче решиха да спечелят още пари от румънците и ги алармираха, че полиците им са прекратени, та трябва да си купят нови. Който се върза - изпрати парите. Така измамниците получиха още по 1000-1200 лв. от румънците за нова полица на автомобил и внесоха премиите за нови полици. След няколко месеца част от измамниците решиха да прекратят действието и на тези полици и да си приберат отново парите на румънците. В момента измамените румънци изобщо не знаят, че шофират без полица.”\nКлиентът по-късно ще разбере, че е измамен. Юридическият въпрос остава открит. Има ли клиентът сключена полица, която измамникът агент е анулирал в системата, независимо че е прибрал в джоба си парите на застрахования и премията не е постъпила в застрахователната компания? Кой ще гони измамника? Да, брокерът носи отговорността и накрая пак той, брокерът, ще внесе парите, няма как да стане другояче. Ако обаче става дума за агент, трябва да е известно, че има много фалшиви агенти, които никъде не фигурират. На името на един агент се записват по 30 човека, които продават „Гражданска отговорност”.\nСпоред Юрий Тодоров полицата „Гражданска отговорност” не е защитена от евентуални фалшификации, тя представлява принтван лист хартия без мокър печат, а печат, който не е оригинален, може да се фалшифицира. „Зелена карта” е защитена с холограма, там фалшификациите са много трудни, защото се раздават под отчет и се знае всяко лице, което я приема и издава.\nВ момента част от стикера се залепва на предното стъкло на автомобила, друга част върху контролния талон, който е неразделна част от полицата, като тези два отрязъка се предоставят на водача на автомобила. Третата част от стикера се залепва върху екземпляра от полицата, който е за отчет в застрахователната компания. Важното е да се въведе практика част от стикера да се залепва и върху хартиения носител на полицата, която получава клиентът. Предложението на Юрий Тодоров е екземплярът, който се лепи на контролния талон, да се заплепва на полицата, която е за клиента. Като вместо цифри върху отрязъка на стикера да има баркод. При това положение, когато измамникът анулира полицата в автоматизираната система за електронни полици, той всъщност ще трябва да бъде задължен да върне и екземпляра с баркода. Когато полицай от КАТ спре автомобил за проверка, с помощта на четец за баркода ще може да разбере дали полицата е валидна или несъществуваща, прекратена ли е и кога е станало това.\nОще канали за обогатяване на крадците\nСъществува и друга схема за измами с „Гражданска отговорност”. Например автомобилът е с обем на двигателя над 2000 куб. см, но в електронната полица се вписва по-ниска кубатура, например 1300 куб. см, и по този начин се плаща по-ниска премия. Такива манипулации в информационната система все още са възможни.\nСъществуват големи измами и с техническите прегледи в КАТ. Тези прегледи се правят в началото при регистрацията и са валидни за една година, т.е. всяка година се прави нов преглед, който струва около 40-50 лева, и се издава съответен документ с холограма. Същата българска автомафия е разбила един пункт на КАТ и е откраднала над 500 стикера за технически преглед в Русе. Тези стикери пак са откраднати, за да може добре да се обслужват румънците.\n„ Още през месец септември 2011 г. имаше съвместна среща с румънците, за да пресечем престъпната дейност на автомафията, но нямаше резултат - си припомня Юрий Тодоров. - Това е проблем за румънците. А те казват, че и двете ни страни са в ЕС, т.е. това са международни отношения. Ако на някои румънци им е по-изгодно да си регистрират автомобилите в България, ние не можем да ги спрем - казват те. А на тях им е по-изгодно защото цените тук са по-ниски. Няма как да отговорят по друг начин - става дума за бизнес за милиони левове. Те не носят за България никакъв приход - автомобилите са румънски и се внасят от румънски фирми. При това източват държавата ни и не плащат никакви данъци и такси, защото с фалшивите договори за покупко-продажба те са извън закона. А собственикът с регистрирани тук 500 автомобила наистина може да бъде заловен, но пък няма какво да му вземат - автомобилите благополучно са транспортирани в Румъния. Собственикът е ром и няма никакви финанси. Могат да бъдат хванати и съдени за данъчни измами, защото договорите за лизинг са фалшиви. Системата е пробила дори и в КАТ. Защото на големия талон, както и на малкия талон на автомобила, които се издават от КАТ, освен лизинговата фирма собственик на автомобила вече се вписва и името на румънеца, като „лице, което има право на друго основание да управлява автомобила”. Не виждам на какво основание се прави това, а и реално съгласно лизинговите договори румънецът става собственик едва когато си изплати изцяло цената на автомобила. Аз не знам защо българската държава позволява това? Защо КАТ позволява да се вписват и румънци, след като всички знаят, че този договор е фиктивен, автомобилът на практика е платен изцяло и се въртят милиони левове неотчетени от търговците на коли. Къде е НАП в тези градове и какви проверки им е направила. Ако искат, можем да им изпратим неколкостотин физически и юридически лица за проверка .”\nВсички тези фалшификации и кражби нямаше да бъдат фатални, ако не водеха зад себе си големи щети. И след като застрахователните компании у нас веднъж са прекратили действието на полиците на румънците, обезщетенията, които трябва да се платят , се вземат от българския Гаранционен фонд. При установяване на пътнотранспортно произшествие в чужбина, причинено от автомобил с българска регистрация, но без реална полица, Гаранционният фонд е насреща. Ако става дума за материални щети, размерът на обезщетението няма да е фатален, както ако има загинали хора, когато обезщетенията за неимуществени вреди са колосални.\nНа полицата на всеки застрахован по „Гражданска отговорност” на автомобилистите е записано - „такса Гаранционен фонд - 8,50 лв., и такса Обезпечителен фонд - 1,50 лв., или общо 10 лв.”. А това означава, че става дума за обществен фонд, а не за фонд на застрахователните компании, и че всеки застрахован собственик на автомобил в България е заинтересован да няма изплащане на огромни обезщетения от фонда, за да не се изпразни той и за да не е необходимо да се увеличава таксата на застрахования. Защото е известно, че ако има само един катастрофирал автомобил с 2-3 смъртни случая, който не е застрахован, това може да доведе до обезщетение от 500 000 евро до 1 000 000 евро. И в момента има постъпили искове за такива суми.\nВъзниква и друг въпрос: Дали Гаранционният фонд правилно управлява парите на застрахованите? Да, на застрахованите, а не на застрахователите, защото те не внасят собствени при в него , но го управляват. Не е ли време в Кодекса за застраховане да се извърши промяна, която да касае управлението на този фонд с участието на обществени организации на застрахованите и гражданите , а не само от застрахователи, които не вземат мерки за опазване на техните пари.\nВестник “КОНКУРЕНТ”; 2011-04-15\n“И във врачанския КАТ се забелязва зародилата се във Видин тенденция цигани да имат регистрирани на свое име между 100 и 200 автомобила. Репортерска проверка на информационния звяр установи двама души, които по документи се водят собственици на голям брой превозни средства. Това са Виолета З. и Огнян С. Чрез договор за покупко-продажба лицата регистрират возилата на свое име. След това се издава пълномощно на румънски граждани и с него те шофират в Румъния автомобилите с българска регистрация. При тази схема всъщност няма нарушение на българското законодателство, тъй като задължителните такси, които постъпват в хазната, са изрядно платени, коментират полицаи. От „упражнението” реално е ощетен румънският бюджет, тъй като колите се карат там, а таксите и данъците им се плащат тук. За това би трябвало схемата да се преследва от румънските власти. Според неофициална информация в далаверата участват и двама-трима човека от местния криминален контингент. За услугата те вземат по 400 евро, а реално тя излиза около 100 лева.\nКакто „Конкурент” писа, още през август 2010 година по неофициални данни в КАТ във Видин на няколко човека са регистрирани около 500 автомобила.”


Ислямският ригоризъм | Новини и анализи от Европа | DW | 01.10.2007\nВ следващите минути Волфганг Гюнтер Лерх се спира на историята на ислямския ригоризъм, възникнал в хода на борбата срещу турците:\nНай-късно след 11 септември 2001 стана окончателно ясно, че Саудитска Арабия, пазителката на ислямските светини, е централният разсадник на ислямизма. Не само защото Осама бин Ладен е саудит, а преди всичко защото Риад от много години насам харчи огромни суми за разпространението на своята специална форма на ислям, уахабизма. Това течение се заражда в средата на 18 в. като синтез между религиозните проповеди на Мухамад Ибн Абдал Уахаб и политическото влияние на фамилията, по-късно династията Ал Сауд.\nПроповедта на Абдал Уахаб е насочена в две направления: срещу шиитските “еретици” на Арабския полуостров и Ирак, и което е още по-важно – срещу османците, които по онова време са доминиращата сила в арабския свят. Османците са и господарите на светините Мека и Медина. През 18 в. тяхната империя започва да се променя; настъпва макар и закъснял културен разцвет.\nТъкмо това е кошмар и “дело на сатаната” за Абдал Уахаб и неговите пуритански последователи. Уахаб съсредоточава пропагандата си срещу османците, тъй като те макар и мюсюлмани се били отклонили от правата вяра. Целта е всички сфери на живота да бъдат прочистени от земните “изкушения”. В началото на 19 в. последователите на уахабизма успяват да прогонят временно турците от ислямските свещени места – докато египетският владетел Мехмет Али отново прогонва уахабитите и възстановява османското господство над поклонническите светини.\nНо Абдал Уахаб успява да спечели фамилията Сауд от Централна Арабия за своята безрадостна форма на исляма. Така в течение на двеста години уахабизмът в съюз с Ал Сауд налага трайно своя отпечатък върху Арабския полуостров. Преди осемдесет години саудитските уахабити извоюват окончателно властта над свещените ислямски места. Оттам днес струи техният пуританизъм.\nРелигиозни фондации и всевъзможни организации, базирани в Саудитска Арабия, подпомагат и пропагандират уахабитския модел навсякъде където могат и с всички възможни средства. През последните трийсет години благодарение на постъпленията от петролния износ това влияние нарастна неимоверно. Почти няма ислямско “движение за обновление” или медресе, което да не е повлияно от уахабизма и което да не получава пари от Саудитска Арабия.\nСамата Саудитска Арабия външно отдавна изглежда хайтех-страна, докато в идеологическо отношение тя има облика на мек талибанизъм, комбиниран с колебливи опити за реформи. А опозицията срещу реформираната от Ататюрк светска Турция все още съществува.


Три месеца живот оставали на Христо Манчев\nВ последните си дни изпитвал адски болки\nСофия, България 23 Окт. 2014, 07:01 32446 прочита 0 коментара\nБившият заместник главен прокурор Христо Манчев, който се самоуби във вторник, щял да живее още около 3 месеца. 55-годишният мъж бил болен от рак на пикочните пътища с разсейки в таза. Малко преди самоубийството му е правена операция, но тя не дала резултат, пише "Монитор".\nЛекарите смятат, че му е оставало съвсем малко време. В най-добрия случай шест месеца, в най-лошия три. В последните си дни изпитвал адски болки, използвал катетър и взел решение да не минава през последната най-мъчителна фаза на болестта.

 Смята се, че именно мъките на болестта го подтикнали към тежкото решение. Преди да се простреля, бившият обвинител си облякъл чисти дрехи и подготвил мястото в хола на семейното си жилище в столичния кв. „Овча купел“, така че да не изцапа с кръв. Изстрелът проехтял в интервала от 1 до 3 часа следобед, но почти никой от живеещите в 216-и блок не го чули, тъй като повечето хора по това време са били на работа. Куршумът от пистолет „Макаров“ влязъл през устата и се предполага, че е заседнал в главата, защото при огледа разследващите не са открили изходна рана.

 Първа на шокиращата гледка се натъкнала съпругата му Розалина Стоянова около 17 часа, когато се прибрала и се обадила за помощ. Разследващите настръхнаха от новината, че бившият заместник главен прокурор е открит мъртъв в дома си. В подобни случаи задължително се проверява и версията за подтикване към самоубийство, но след разговор с близките и оглед, продължил до 1 часа през нощта, тази хипотеза беше категорично отхвърлена.

 Приятелите на Манчев го описват като изключително интелигентен, ведър и духовит човек. Дори в последните му дни болестта не успяла да сломи доброто му настроение.

\nБлизки на Христо Манчев: Не искаше да остане прикован на легло!\nПрокурорът Христо Манчев си постлал 2 одеяла, преди да легне и да се застреля в главата\nСамоубилият се прокурор е страдал от нелечимо заболяване\n20 Май 2022, 21:08


Мнения :: Подкрепа или аборт? :: Monitor.bg\nПодкрепа или аборт?\n08:00 27 Ноември 2017 631 Видяно 0 Споделяния Коментари\nНацията ни се топи. Според някои експерти с по 8 човека на час. Статистиката е категорична – населението намалява. От една страна заради емиграцията, от друга заради ниската раждаемост. Само миналата година над 16 000 деца не са родили, защото майките са пожелали да прекъснат бременността си.\nПричините за аборт могат да са различни, така както са различни самите хора. Но сред хилядите българки, решили да прекъснат бременността си, има и такива, които просто не искат да имат повече деца. Всъщност всяка трета жена, пожелала да абортира, е реализирала се майка.\nСухата статистика показва, че българките отказват да бъдат многодетни майки въпреки желанието на държавата да насърчава тридетния модел, предлагайки повече помощи за третото дете. Това означава само едно – социалната политика или не е достатъчна, или не е насочена в правилната посока. Сега за да получава едно семейство финансова помощ от държавата за отглеждане на дете, то трябва да е социално слабо. Останалите трябва да се оправят сами, кой както може, докато се пишат стратегия след стратегия за борба с демографската криза. А отглеждането на дете е не само трудно, но и скъпо. Много скъпо. Затова ако държавата ще насърчава раждаемостта, трябва да започне с финансовата част. Преди всичко обаче управляващите трябва да си дадат сметка, че насърчаването на раждаемостта трябва да изисква нова философия. Ако моделът с подкрепа на най-бедните семейства продължи, то това ще накара българките да поискат да бъдат многодетни майки. Ако обаче към този подход се въведат и данъчни облекчения, сигурно място в яслата, подкрепа при образованието, то със сигурност броят на семействата с три деца ще нарасне. Така част от онези жени, които са в дилема дали да родят второ или трето дете, ще бъде далеч по-малка.\nАборти ще продължат да се правят. Дали поради медицински причини или защото жената не е готова да стане майка, защото самата тя все още е дете. И ако пред първата причина сме безвластни, то върху втората като общество сме способни да реагираме.\nЗа деветте месеца на тази година 24 момичета под 15 г. са направили аборт. Може би на тези момичета са им липсвали часове по сексуално здраве, може би им е липсвала дори подкрепа в семейството. Не родителски контрол, а подкрепа чрез общуване. Тези деца не отиват сами в лекарския кабинет. Водени са от майките си, които пък са водени от срама и страха, че детето им ще става майка. И докато страхът е оправдан, то срамът от това „какво ще кажат хората“ е лишен от всякаква рационалност. Проблемът в тези случаи е, че абортът не е въпрос на личен избор, а действие, наложено отвън.\n07:00 27 Ноември 2017\nОранжев код в половин България за сняг и дъжд\n08:30 27 Ноември 2017


Моето Дете - Христина- майсторката на ръчно изработени кукли: Най-добре у човека стои неговата доброта! Моето Дете\nНачало Блогът на Нади Христина- майсторката на ръчно изработени кукли: Най-добре у човека стои неговата доброта! 18 05 2022\nЕдна импровизирана сергийка с ярки и с много старание изработени ръчно изплетени кукли привлече вниманието ми тези дни из Варна. На път към морската градина близо до хотел Черно море на една пейка се беше позиционирала жена, която сръчно премяташе бримка след бримка и с усмивка посрещаше всеки заинтересован, който се спираше да разгледа изделията й. Толкова свежи и толкова симпатични. Мигновено те пренасят в магичния свят на приказките от детството, в които основни герои са я Зайо Байо, я Баба Меца, я Жиравчо, я пък Прасчо. Спрях се и се загледах. Не ми отне много време да видя, че във всяко едно е вложено много труд и чувство. Всяка кукла сама за себе си беше уникална и впечатляваше с образа си. Толкова истински, като че ли готови да проговорят всеки един момент. Разглеждайки, „репортерът“ в мен вече ме ръчкаше да разбера повече за тази жена, за това как е почнала да майстори куклите, какво я мотивирало. А изделията й , идеален подарък по всеки повод, подходящи за малки и малко по-пораснали деца или в другия случай един прекрасен варненски спомен да отнесе всеки турист и или гост на града.\nТа, коя е талантливата майсторка? Това е Христина Базакова, на 61 години. Живее във Варна. По професия готвач, но през по-голямата част от живота си работи като продавач-консултант. Куките хваща преди 8 години, т.е както самата казва „скоро беше“, когато е на 53 години. Преди това не е хващала нито кука, нито пък се интересувала от прежди. Тогава става и горда баба на внуче. Решава да поздрави малкото мъниче, с нещо, което сама е направила и така почва да търси възможности как това да се случи. Сърфирането в интернет я среща с видео-уроци по плетиво, става й интересно и решава да се пробва. Всеки ден отделя време да прехвърля бримки и така с плахи стъпки стига до първото бухалче. Щастлива от постигнатия резултат, прави още едно, после още едно. Първите реакции получава от близките си, поощряват я, вижда усмивките по лицата и на децата от обкръжението си.Именно тяхната реакция я мотивира и насърчава да продължи. От друга страна открива, че плетенето я прави по –спокойна, по-съсредоточена и денят и става много по-организиран. И така почва да надгражда, да усложнява куклите, които стават все по обемни, по-цветни и много по-разнообразни. Така започва да изучава и преждите. Избира високотехнологично обработени прежди, предимно памук, за де не предизвикат алергия, все пак основно са предназначени за деца. Желанието й да стигне до повече хора и да подпомогне семейния бюджет, я превръщат в жената със сръчните ръце, която по няколко часа на ден излиза със своите вълшебни кукли и впечатлява малки и големи. Радва се на всеки, който се спира пред сергийката й с кукли. „Едни само гледат, други искат да ги снимат, трети купуват“, на всички им се радвам, споделя Христина. „Трудни времена настанаха, хората по-рядко купуват, защото трапезата е по-важна, но винаги за всичко благодаря“, откровеничи моята събеседничка. „Дано животът тръгне в нормален ритъм, иначе хората са щедри, купуват за подарък, за спомен“, допълва разказа Христина и през цялото време ръцете й прехвърлят разни цветни кончета в поредното й решение. Куклите й са предназначени и за двата пола- има и за момчета, и за момичета, за това гледа ако нещо намалее за определения пол, веднага да добави нови.\nДокато я слушам, разглеждам всяко едно, радвам им се, радвам се и на таланта й и разговора, който тече между нас. Такива непринудени и не планирани срещи ме обогатяват най-много. Винаги човек научава по нещо, и добавя в кошницата „житие и битие“. Та случи ли ви се да имате пък към Варна и сте решили да се поразходите към морската градина, ще видите цялата тази невероятна красота и тяхната майсторка. Срещата ми с Христина ме убеждава още веднъж, че реши ли човек да пробва нещо ново, никога не е късно, независимо на колко години е и дали има предишен опит. Стига човек да прояви повечко смелост и да не се ограничава с негативни мисли, че може да се провали или да не се получи. Слабост са и бухалите. И ако се случи ден, в който няма достатъчно вдъхновение за нещо „по-така“, а това рядко се случва, винаги изплита поне още едно бухалче.\nРешавам ден преди да си тръгна, да я посетя отново и да избера по една кукла на моите племеннички, нищо, че са вече пораснали деца. Посреща ме със същата голяма усмивка от предния ден и ме благославя за времето и интереса, който съм проявила към нея. Избирам две кукли, вземам си довиждане и тогава тя ме догонва с едно тигърче в ръка, „ тази година е годината на тигъра, нека ти донесе късмет и нека добротата никога да не те напуска. Искам да вярвам, че добрите хора са много повече от лошите“ нарежда Христина. Просълзявам се от милия й жест, виждам сълзи и в нейните очи, двете едновременно с поглед казваме като, че ли едно и също „доброто винаги привлича добро“.


💐 ДОСТАВКА НА ЦВЕТЯ ГЕЕЛ - ОНЛАЙН ЦВЕТАР ГЕЕЛ\nЦветя за Геел Цветя доставка за Геел - Геел цветар\nГеел Цветя според повода\nГеел Цветя по тип\nГеел Цветята по цвят\nГеел Цветя по цена\nКошници за цветя и подаръци за Геел\nГеел Цветар и подаръци\nДобре дошли в началната страница на цветя за Геел. Ние правим поръчка на онлайн цветя лесно. Можете да избирате от нашите достатъчно избор: цветя, растения, букети и др. Моля ви добави избор кошницата и следвайте инструкциите. След като поръчката е завършена просто оставете Останалото зависи от нас.\nТова е мисията на цветя за Геел да достави най-високото възможно обслужване. Ние ще се уверете, че вашата поръчка ще бъдат доставени като попита. Когато наистина искате да впечатлите, без значение какъв повод: рожден ден, майките ден, Бащи ден или всеки друг повод, цветя за Геел е правилен избор за вашия специален момент.\nАктуализация на CORONAVIRUS: Нашите офиси са ОТВОРЕНИ, а местният ни цветар в Геел също е ОТВОРЕН ЗА ДОСТАВКИ.\nНие предлагаме доставка на цветя в Геел - Геел Цветар\nFlower Bouquet Selection for Геел\nВижте нашата селекция за подаръчни кошници за ГеелИзбор на шоколадови бонбони за Геел\nИзпрати цветя и подаръци за Геел с цветя за Геел. Ние сме специализирани в предоставянето на цветя, букети, кошници, подаръци и торти на Геел.\nЦВЕТЯ С ДОСТАВКА В ГЕЕЛ - ЦВЕТАР ГЕЕЛ, ПРЕДЛАГАЩИ СЪЩИЯ ДЕН ДОСТАВКА НА ЦВЕТЯ\nЦветя за Геел - цветар, който осигурява същия ден доставка на цветя в Геел . Ние използваме широка мрежа от местни Геел цветарите, и си букет от цветя, заложена в Геел.\nПОЗВОЛЕТЕ НИ ДА СЕ ПОГРИЖИМ ЗА ВАШИЯ ЦВЕТЯ В ГЕЕЛ\nНека цветя за Геел погрижете се за собствените си цветя по повод; в това число букети цветя за рожден ден, цветя, Ден на майката, Ден на св. Валентин цветя, новородено бебе и много други. Ние предлагаме голям избор от цветя, растения, цветя и кошници с подаръци на много ниски цени, които няма да отговарят на всяко място в Геел. Поръчайте онлайн и вашата доставка на цветя за Геел се грижат цветове, за да Геел.\nДОСТАВКА НА ЦВЕТЯ В ГЕЕЛ\nЕкипът на интернет цветар се стреми да ви предостави най-високо качество на цветя, растения и подаръци, налични в Геел, най-добра цена. Всеки клиент е много важен за нас и ние се стремим да дадем най-великият професионален внимание към всяка поръчка. Всички наши служители се осигуряват високо ниво на обслужване на клиенти за вашата доставка на цветя в Геел.\nМЕСТНИ ЦВЕТАР ГЕЕЛ\nНие доставяме букети цветя в над 900 градове по целия свят. Във всеки град, ние работим с надеждни локални флористи, както в случая с Геел. Работейки с тази мрежа от локални флористи, ние можем да гарантираме, че ние доставяме най-високо качество на букети и вашите цветя ще останат свежи. Ние можем да се грижим за вашите последната минута поръчки на цветя или да си поръчате един красив букет цветя, няколко месеца.\nЦветя за Геел\n© Цветя за Геел • 2020 г.


Моля за съвет - Страница 6 - Дом и семейство - kaldata.com - Форуми\nА той не е ли ерген на годинки ?\nТова си е негова работа. Понякога е съдба, понякога избор. Коя е @VeeeSeLa и ония с инфантилния профил, че да го съдят? И той се разведе. По неговата логиката, ако размишляваме и той не е стока иначе жена му нямаше да му избяга. Кой бяга от хубавото? По времето на соца такива като Веса и инфантилното профилче, нямаше и за миячи на тоалетни да ги наемат, защото разведен или извънбрачни деца си беше клеймо с което обществото те заклеймяваше един вид като негоден. За това и тоя строй не издържа до днес, но това е една друга тема.\nпреди 21 часа, VeeeSeLa написа:\nТи си фейк, графе!\nВеселчето май е била н…а от някакъв кон, станало и хубаво и още и се иска. И Кирилов и той се навира, там където друг си вади топките.\nпреди 15 часа, VeeeSeLa написа:\nЧе какво им е на ергените и момите на годинки? Е, няма угодия!\nНа ергените на годинки не знам какво им е, ама аз като бях младо 22 годишно момченце си наех в кв. Изток стая в една къща там, да си я ползвам за ателие за скулптура на красиви женски лица. Нямаше легло в тази стая.\nА къщата беше собственост на един старец с една осиновена дъщеря стара мома на 40г.\nТя се разправяше с мене, хазайка ми беше. Леле карах я и на гробища с кола даже да реве там за умрялата ѝ майка ( осиновителка). А тя набожна и аз правя от восък един разпънат на кръст и го окачвам на стената над вратата, да ѝ се подмазвам че няма да ѝ се подигравам че е вярваща. А па тя ми вика че аз не вярвам в бог, само съм си бил играел.\nНа което аз ѝ отговарям че предпочитам да вярвам в някоя богиня като нея...\nКолкото и да ѝ показвах че съм ѝ навит, на нея така и не ѝ дойде акъла в главата да ме покани в спалнята си и да ме сгушка там на леглото да ми се порадва няколко месеца.\nТе това е проблемът със леко застаряващите моми. Не си знаят интереса.\nВъх, холандския ерген дава съвети за сполучлив и щастлив семеен живот, да вземе да си намери една булка да си народят едни дечица и тогава да да дава акъли.\nА ти като някоя зла свекърва кълнеш и нареждаш…. Я си провери хормоните, че поведението ти е типично за жена в менопауза.\nпреди 25 минути, Христофор_1 написа:\nЧудя ти се що си изтри предишния профил, много ти отиваше, сега тоз Христофор Първи Мъдроносец доста постно изглежда, да ти кажа скучно беше без теб, няма кой едно кебапче да почерпи, едно наздраве на душманите да каже, няма кой античната история да ни покаже от кой мъдрост да почерпим, даже "баба" ти Валкирия не се вясва от как те няма.\nот petttto, Вторник в 12:43\nИскам съвет... Отново\nот Swaggy, 1 април


Дава под Наем МАГАЗИН в град Велико Търново, Акация - 160 кв.м / 307 EUR :: imot.bg Обява\nДава под Наем МАГАЗИН, град Велико Търново, Акация\nКвадратура: 160 кв.м, Агенция, Етаж: Партер от 1\nКоригирана в 10:07 на 23 септември, 2020 год.\nОбявата е посетена 1952 пъти.\nЦена 307 EUR (1.91 EUR/кв.м)\n17:18 ч., 27.09.2020\nИмоти Търновград Ви предлага помещение, което е подходящо, както за магазин, така за склад и офиси. Притежава разрешително за аптека, магазин за промишлени и хранителни стоки. Има три самостоятелни входа /от страната на фасадата/, два санитарни възела, складови помещения, товарен вход и трифазен ток. Номер на оферта: 624 http://imotitarnovgrad.com/


Помощ за нова хлебопекарна - Кулинарен Форум на Веселият Готвач\nПомощ за нова хлебопекарна\nРегистриран на: ср апр 22, 2015 2:05 pm\nМнение от tatkoto » ср апр 22, 2015 3:32 pm\nЗдравейте, съвсем нов съм, току що се регистрирах. Трудно се ориентирам във форума за сега, но тъй като попаднах на него искам да ви запитам нещо. Отскоро нашето семейство се радва на домашна хлебопекарна "Мулинекс". И въпроса ми е следния: Защо като навсякъде за първата рецепта (бял хляб, 1 кг) пише, че продължителността е 3,20 часа (мисля беше), нашата го прави за 2 часа и 8 минути. Нормално ли е, или има някаква настройка която трябва да направя.\nИзвинявам се ако не е тук мястото на тая тема.\nRe: Помощ за нова хлебопекарна\nМнение от Sirena » ср апр 22, 2015 4:23 pm\nДобре дошъл, татко\nНа моята машинка основната програма е над 3 часа, но тя е неизвестна марка и така е зададена от производителя. Мисля, че ползвателите на Мулинекс ще са по-точни в мнението си Но програмите са фабрична заложени, продължителността им зависи от това каква си избрал.\nУспех, да ви е вкусно\nРегистриран на: чет яну 17, 2013 10:07 am\n:: 8 снимки от ada\nМнение от ada » ср апр 22, 2015 5:59 pm\nЗдравейте! Проверете в упътването зададеното време за какъв грамаж на хляба е. Моята машина е Philips и в рецептурника има таблица за времетраенето на отделните програми според грамажа и предпочитанията на препичане (в моя случай - светла, средно препечена и препечена коричка). Предполагам, че при програмирането сте указали по-нисък грамаж (напр. вместо 1кг - 750 г). Както при всеки нов уред ще има проба - грешка, така че смело опитвайте\nМнение от tatkoto » чет апр 23, 2015 8:34 am\nЗа по-голяма точност да ви кажа че хлебопекарната е MOULINEX OW 311E. Настройвам всички отметки на мястото им. Средно препечена кора, 1 кг. Всъщност като се сложи на програма 1, тя сама си прави настройките, и аз естествено ги проверявам.Колкото до рецептурните книжки не знам дали не са индентични за всички хлебопекарни от тоя вид.Не мога да се оплача от готовия хляб, а може би затова, че не съм консумирал друг такъв. Но ме озадачи факта че пише едно, а при мен се получава друго.\nМнение от ada » чет апр 23, 2015 4:31 pm\nВ случая бих тествала с друга програма, или същата, но за по-малък или по-голям грамаж. Ако отново има несъответствие между индикираното и реалното време, бих рекламирала машината, дори и при добър краен продукт, тъй като ще има несъответствие при програмиране на таймера за печене след даден период (да речем, хлябът да е готов в 7 сутринта). При моята хлебопекарна бързите програми са 2:40 ч +/- 5 мин. за 750 г, леко препечен. Останалите са над 3 часа (с изключение на super rapid - 1 час). Така че не можах да открия френската връзка Надявам се да я разгадаете и да се наслаждавате на дъхав прясно изпечен хляб\nМнение от tatkoto » пет апр 24, 2015 9:40 am\nДа, права сте ada. Наистина ще пробвам така. Благодаря на всички които се отнесоха с разбиране и отговориха. Всеки ваш отговор и напътствие ще ми е от полза.\nРегистриран на: пон апр 12, 2010 1:41 am\n:: 3 рецепти от lilialkara\n:: 25 снимки от lilialkara\nМнение от lilialkara » пет апр 24, 2015 5:02 pm\nИскам да попитам - времетраенето на програмата изписана на дисплея отговаря ли на времетраенето зададено в книжата или не? Не би трябвало тя да е еднаква за всички модели на Мулинекс.\nНе съм голям специалист, но искам да споделя опита си, дано да е от полза . Преди имах Мулинекс, сега имам Силвър крест. Програмите са еднакви, но времетраенето е различно, защото всяка марка хлебопекарна (без значение кой е производителя) има или няма някои манипулации - като, например първоначално подгряване, още едно втасване и т.н. Мулинекс е производителя, но модела са тези допълнителни буквички и цифрички след името. Затова си мисля, че не е възможно книжката да е една за всичките им модели.\nСтрашно обяснение направих , дано сте ме разбрали\nАко машината няма фабричен дефект опитвайте смело всичкки рецепти които ви харесват.\nАз опитвам нови неща когато съм сама и няма да има кои да стане свидетел на провала ми (ако има такъв). Успех в пробите и да ви е сладко...\nМнение от ada » съб апр 25, 2015 10:35 pm\nЗдравейте, пет! Обикновено буквено-цифрените индикации към съответните модели техника означават с какви допълнителни опции е снабден дадения модел. Например моята Philips ...15 има програма за експресен хляб, но няма за кисело мляко, а модел....16 -има програма за кисело мляко, но без експресната програма. Всички останали опции са идентични, така че рецептурникът е общ, включващ и експресния хляб, и киселото мляко. Като анализирах коментарите, общо взето времетраенето на основните програми е идентично. Би трябвало на сайта на производителя да могат да се изтеглят pdf файлове за рецепти на всяка модификация, както и всяка техническа документация, свързана със съответния модел. Извинявайте, ако съм прекалено обяснителна\nРегистриран на: вт май 23, 2017 10:21 pm\nМнение от DidiIvanova1203 » вт май 23, 2017 10:43 pm\nЗдравейте! Има един сайт за сладкарски консумативи и различни продукти за сладкарството. Също има и различни смеси за хлебопекарна с точни и ясни опътвания. Има опция поръчката да се занесе до един от магазините (по желание на клиента) на ИРИДА ШОКОЛАД- магазините за ръчни шоколадови бонбони. Ето линк:http://decoshop.bg/ . Този линк е за смеските за хляб: http://decoshop.bg/products/%D1%85%D0%B ... %8F%D0%B1/


След построяването на църквата в края на 1860 г. разградските първенци се отделят от гръцката цариградска патриаршия и съставят "българска община". Те си поръчват български църковен печат, който е кръгъл, по средата с образа на Св.Николай и около него с надписа "Печатъ Разградска църква Св.Николай 1860 год.". Този институт придобива официален характер. Всички книжа, подпечатани с горния печат имат сила в околията.\nИзбира се и църковно настоятелство, което е представлявало градската българска община. Занимавало се е не само с неотложни църковни и училищни въпроси, но и с такива от обществен характер - междусъседски разпри, семейни раздори, разводи и др. Налагало е глоби и наказания, като е имало съдействието на местната власт.\nРазградската църковна община е действала самостоятелно. Това проличава от факта, че почти до 1866 г. църквата е пускала в обръщение свои разменни монети, които се употребяват само в църквата и са се давали за подарък на Коледа, и на сурваки. На тях е имало отпечатан само един сложен кръст.


Хороскоп за 29 февруари: Неприятен ден за Водолейте, промяна за Рибите - trafficnews.bg\nХороскоп за 29 февруари: Неприятен ден за Водол...\nЕто какво поднася първият ден от уикенда на всяка една от зодиите\n29.02.2020 00:01 28235 0\nМоже да ви бъде предоставена възможност да подобрите доходите си през този ден. Възможно е да има някои малки инциденти, които да повлияят на семейния ви живот. Помислете внимателно с какви хора ще общувате днес, за да не се оплаквате от излишни главоболия сетне. Ако възнамерявате да пътувате, наложително е да сте предпазливи, защото има вероятност от повреда или пътен инцидент.\nМоже да се наложи да вземете важно решение в отговор на оферта или покана от познат човек. Това предложение може да има нещо общо с кариерата, бизнеса или семейните въпроси. Също така днес, може да се забъркате в някоя любовна каша и да си навлечете неприятности. Опитайте се да разберете каква е причината всъщност, ако не искате проблемът да се разрасне в остър конфликт.\nНякои от близкото ви обкръжение или член от семейството, може да ви изненада с приятна новина през този ден. Това определен ще се отрази чудесно във взаимоотношенията ви. Не са изключени и други подобни сюрпризи, включващи хора от вашето минало. Най-вероятно ще изненадате самите себе си със сключването на благоприятна сделка или покупка във вид на инвестиция.\nМоже да ви бъдат предложени атрактивни възможности да прекарате почивните дни на някоя прекрасна хижа, да се върнете в прегръдката на някой, с който някога сте имали любовна връзка. Ще бъде добре, ако не игнорирате съветите на вашите близки приятели по някои чувствителни въпроси, всяко съждение или мнение е добро дошло за вас. Внимавайте обаче, какво си пожелавате, за да избегнете тежки последици за вашето бъдеще.\nВъзможно е да се сблъскате с проблем в резултат на чужда грешка през този ден. Направете всичко възможно по силите си, за да се справите с този проблем, защото това може да ви провокира сериозни неприятности. Днес избягвайте да споделяте личните си проблеми с хора, които смятате, че можете да им се доверите, защото те биха могли да ви разочароват и да ви накарат да потънете от срам.\nНавярно ще държите ключа за разрешаването на даден проблем, който води до силно напрежение във вашето семейство. За някои двойки този ден ще им предостави възможност да намерят своят цъфтящ любовен живот, тъй партньорите заедно биха могли да се насладят на романтична ваканция в друг град или сред красивата природа.\nВнимавайте за някои неочаквани събития, засягащи любовния ви живот през този ден. Възможно е да има промени, които могат да повлияят на бъдещето ви. Не е нужно да се тревожите или да се страхувате от това, тъй като промените биха били във ваша полза. В семейството може да изпитате известно недоволство, но това едва ли е нещо ново за вас, но в крайна сметка ще преодолеете това чувство с приключването на деня.\nЗвездите не вещаят особен успех на неангажираните и самотните, въпреки че съществува възможност да срещнат своята съдба. Разбира се, за да се случи това трябва бъдете активни. Препоръчително е заедно с вашия партньор да обърнете внимание на роднини и близки приятели. Подпомагането ще укрепи още по силно връзката ви и ще ви съдейства да разберете вашата житейска мисия.\nДнес е времето да си починете и да се съсредоточите върху зареждането на вътрешната си енергия. Тежката отговорност може да отнеме вашето време и да ви причини неудовлетвореност. В крайна сметка обаче ще се почувствате възнаградени.\nДенят може да се окаже неприятен за някои от вас, тъй като има вероятност от конфликт с някой, чиито думи биха могли да ви наранят дълбоко. Внимавайте с нервите си и не позволявайте на напрежението да повлияе на вашето здраве. Каквито и проблеми да срещнете, този ден вероятно ще приключи с добри новини за вас.\nЗа някои от вас им предстои промяна в начина на живот, която ще бъде основен приоритет през този ден. Може би сте имали проблеми със здравето си и ако това е така, днес е подходящият момент да направите промяна. Избягвайте напрегната активност и започнете да ядете по-здравословна храна.\n08.04.2020 09:10 БЧК започва раздаването на хранителни пакети в Пловдив 38\n08.04.2020 08:55 Проф. Кантарджиев: Противохимическите дрехи във Враца са за дезинфекторите, не за медиците 228\n08.04.2020 08:50 Премиерът: Мислим как да отворим парковете и планините, от щаба засега не дават 714\n08.04.2020 08:38 Борисов: Целият борд на ББР ще бъде освободен! Възмутен съм 2907\n08.04.2020 08:33 Борисов: Чакаме 1 млн. PCR тестове и започваме масово тестване, но няма от къде да ги поръчаме 1012\n08.04.2020 08:20 Започва масово тестване за коронавирус в Банско 522\n04.04.2020 21:15 Сузанита Мурад постъпи в клиника за наркозависими 340587\n02.04.2020 14:00 Първият пловдивчанин, излекуван от COVID 19: В болницата видях невероятни жестове на съпричастност 170506\n05.04.2020 08:15 Разкриха симптоми, че човек е прекарал коронавирус без да знае 133258\n01.04.2020 11:35 Майка и син са новите заразени с коронавирус в Пловдив, мъжът се завърнал от Англия 124328\n06.04.2020 21:00 Софиянец без симптоми даде положителен резултат на IgG антитела на SARS-CoV-2 92546\n06.04.2020 08:43 Проф. Мутафчийски: Чертаем план за мерките след пика, очакваме той да е по Великден 67290\n04.04.2020 13:56 140 пловдивчани със симптоми на COVID-19 са отишли в новите приемни кабинети 59498\n01.04.2020 23:00 Кафе автоматите: COVID-19, Пловдив, бизнес интереси и страхът на управляващите 45054\n31.03.2020 15:00 Мотористи тормозят пловдивчани, улиците на града се превърнаха в писти 17571\n06.04.2020 12:41 16-годишният ром, пребил и обрал дядо Христо от Трилистник, бил осъждан за блудство 15298


Здраввйте! Искам да попитам дали с https://dikarconsult.com/%D0%BF%D0%B8%D0%BB%D0%BE%D0%B4%D1%8A%D1%80%D0%B6%D0%B0%D1%82%D0%B5%D0%BB-2-%D0%B2-1-stihl.html мога да точа и husqvarna вериги - естествено със същата стъпка за която е устройството? Зависи от ъгъла на атака на хусковата верига . Има и на ...\nвт юли 23, 2019 7:28 am\nпон юли 22, 2019 12:08 pmgnt69 написа:\nпон юли 22, 2019 11:36 amiivanov написа:\nЗахира е само бранд . Лично аз съм засичал хърватска , унгарска и австрийска захар . На пакета пише .\nПише ли фирма производител или само страна на произход.\nСамо страна на произход .\nпон юли 22, 2019 11:36 am\nRe: Избор на моторна косачка за 1500кв.м. двор\nср юли 17, 2019 5:11 pm\nТема: Избор на моторна косачка за 1500кв.м. двор\nТука някой беше изревал , че на някои маркови косачки слагат пластмасови карбуратори и че същите дават фира . Добре е да се проучи въпроса .\nАз не съм крупен градинар . Заработвам по малко . Но и не казвам йок , вземете чифарели . Нали знаеш вица за оня , дето заклещил каката със стъклото на вратата на колата и я опънал след това . А овчарят в храстите казал - " пари за кола нямам , ама врата непременно ще си купя " . Та същата работа . ...\nнед юли 14, 2019 3:17 pm\nЕ питайте . Евентуално телефон да изровя . Ама май е у другия форум . Не вярвам да е нещо страшно .\nнед юли 14, 2019 3:09 pm\nПо хубавите имали някакъв клапан който при минимални обороти и налягане не пропускал течност, ама за 200 лева толкова. :partyman: Тц ,само чифарели го има този клапан и то върховият им модел . Не , че имат много де . При щил пак ръчно се затваря , но май може и с ръката държаща джойстика . Като вар...\nпет юли 12, 2019 2:49 pm\nНищо от изброените не е подходящо за черешова градина . Клонката на черешата се реже до дъно , а с това ще е трудно да се направи , без да нараниш останалата дървесина . Да не говорим , че отрезите от верига не са чисти . Една маркова телескопична ножица с усилващ механизъм е твоето решение .\nТърсенето намери 2379 резултата за Страница 1 от 238


Versinaj: От месец Теодосий Спасов начело на "Музикална къща БНР"\nОт месец Теодосий Спасов начело на "Музикална къща БНР"\nМузикантът виртуоз Теодосий Спасов (родом от Тутраканско), известен по света като "кавалджия на планетата" от месец е директор на „Музикална къща БНР“. Неговото назначение цели да се засили изпълнението на мисията на обществения оператор да популяризира българската музика и българските изпълнители, научаваме от сайта на радиото www.bnr.bg.\nСлед двамата директори в миналото на националното радио - Иван Обретенов - средата на 90-те години на миналия век, и Валерий Тодоров (2007 – 2010, 2010 – 2013 г.), той e поредният добруджанец с пост в медия. И двамата са родом от Силистра и по ирония на съдбата са с потекло от село Гарван край река Дунав.\nДа напомним, че Борислав Зюмбюлев, роден и израсъл от Силистра, е главен редактор на в. "24 часа", като негов заместник е родената в Тутракан Блага Букева. В БиТиВи работи силистренката Теодора Енчева, чийто баща дълги години бе начело на Радиотранслацията в Силистра. В БТА е Лора Метанова, дъщеря на дългогодишния агенционен кореспондент Пеньо Николов.\nВ продължение на години Тодор Димитров, също от Силистра, някога част от формацията "Бяло, зелено, червено", бе директор на Музикалния театър в София. Известно е, че със Силистра е свързана част от живота на оперната прима Стефка Евстатиева - в момента в САЩ, на джаз легендата Йълдъз Ибрахимова, която продължава да бъде №1 в две съседни страни - България и Турция.\nРоднинство има с нашия град най-добрият ни в момента цигулар Веско Василев, както и популярният изпълнител Искрен Пецов, който наскоро гостува на новогодишното тържество на МБАЛ Силистра. Не сме забравили също, че пет години от живота в Силистра са минали за естрадния изпълнител Бисер Киров, обичан еднакво както в България, така в Русия и в Германия.\nСлед назначението си Теодосий Спасов заяви: "Завръщам се на този пост за втори път и, както и преди, се надявам, че ще направя съставите хомогенни. Промяна и обновление са ключовите думи, с които се ангажирам с работата. Трябва да се грижим за нашата култура по най-разумния начин, за да запазим българските постижения. В лицето на Росен виждам един млад човек, който се е обогатил чрез европейските и световни образци и общуване. Хубаво би било да се освобождават пространства за нашите деца и внуци. Колко е красиво да се намери последовател и да му дадеш хоризонт да продължи твоята работа".\nПубликувано от Jordan Georgiev в 13:56 ч.


PhanTom – The Night Dance\n„За едно“ на Александра Димитрова 🗓 🗺\nПловдив Джаз Фест посреща внучката на Толстой 🗓 🗺\nПловдив Джаз Фест 2015, който тази година ще се случи между 2 и 6 ноември, е приемник на Пловдивски джаз вечерите, но за първи път фестивалът се провежда в новия си формат, с нова концепция и цели. Събитието се организира от Община Пловдив и Блу Ем, благодарение на които бъдещата културна столица на Европа тази есен ще посрещне някои от най-значимите джаз изпълнители от съвременната световна сцена. На фокус в предстоящото издание на фестивала ще бъде вокалният джаз.\nЗа Пловдив Джаз Фест в България пристига правнучката на Толстой – обаятелната Виктория Толстой. Младата певица ще изнесе концерт с верния си партньор на сцената и приятел в живота – пианиста Якоб Карлсон. Двамата ще представят последния си съвместен проект „A Moment Of Now„, който съдържа 14 вълнуващи интерпретации на джаз, поп и рок песни. Концертът на Виктория и Якоб ще бъде на 5 ноември в прекрасната зала на Дом на културата „Борис Христов“, в която ще се състоят и останалите големи концерти от петте вечери на Пловдив Джаз Фест.\nФестивалът ще бъде открит от неподражаемия Кърт Елинг, който ще отпразнува рождения си ден на 2 ноември с концерта пред публиката на Пловдив Джаз Фест. Носителят на Грами Кърт Елинг е един от водещите съвременни джаз вокалисти. В 14 последователни години той застава начело в допитването на реномираното американско джаз списание „Downbeat“ и осем пъти е обявяван за мъжки вокалист на годината от американската асоциация на джаз журналистите. Всеки негов албум задължително получава номинация за Грами.\n„Passion World“, последният проект на Елинг, отбелязва кулминацията на петгодишно търсене, събиране, и понякога пренаписване – на песни, посветени на любовта и любовната мъка, от три континента. В албума се открояват интерпретацията на хита на Бьорк „Who Is It„ и“Where Love Is„, в която Кърт Елинг изпълнява поема на Джеймс Джойс, съчетаваща крайни състояния като нещастие и чиста радост. „Passion World“ е най-амбициозният проект на световноизвестния джаз вокалист до момента и българската публика ще има щастието да го чуе на живо на 2 ноември.\nДругите две вечери на Пловдив Джаз Фест са запазена територия за българските артисти. На 3 ноември е единствената инструментална вечер от програмата на събитието, по време на която JP3 ще представят новия си албум „Between the worlds„. Преди тях на сцената ще бъдат Октет Пловдив, формация, която бе създадена специално за фестивала, по идея на пианиста и композитор Мирослав Турийски. Той ще бъде автор на музиката, която октетът ще представи за първи път пред гостите в залата на Дом на културата „Борис Христов“.\nВ програмата на Пловдив Джаз Фест ще има и още съпътстващи и не по-малко интересни събития. Повече за фестивала може да научите на plovdivjazzfest.com\nТази есен Пловдив ще бъде джаз! Да го слушаме заедно…\nfrom 2 ноември 2015, 20:00 to 6 ноември 2015, 23:45\nДом на културата Борис Христов Map


Прикрива ли Русия ядрен инцидент? - Mediapool.bg\nПрикрива ли Русия ядрен инцидент?\n"Вашингтон пост", редакционна статия | 18:29 | 04 декември 2017 | 7 коментара\nВ ранното утро на 28 март 1979 г., когато в американската АЕЦ "Три майл айлънд" в Пенсилвания възниква авария, довела до частичното разтопяване на активната зона на ядрения реактор, достигналата до обществеността информация бе разпокъсана и противоречива. Когато през 1996 г. избухна взрив в Чернобилската АЕЦ в Съветския съюз, зловещите подробности бяха прикривани дори и след като радиоактивните облаци достигнаха Швеция. Предвид този исторически опит е необходим здравословен скептицизъм, когато става дума за ядрени аварии където и да е.\nНаскоро в различни части на Европа бе засечено повишение на радиоактивността. Никой не разкри причината за случилото се, което явно не е опасно за човешкото здраве. Но междувременно Русия превключи от отричане към признание за наличието на високи нива радиация близо до огромния завод за преработка на отработено ядрено гориво, което предизвика тревоги, че нещо не е както трябва.\nВ края на септември и началото на октомври Френският институт за ядрена сигурност откри в атмосферата следи от радиоизотопа рутений 106 – страничен продукт на ядрена преработка, който нормално не присъства във въздуха. Германия откри същото, както и още дузина европейски страни, като равнищата бяха най-високи в Румъния. След консултации с технически организации в Европа и провеждане на симулации, френските власти казаха, че "най-вероятно източникът на изхвърлянето се намира в Южен Урал, Русия" и уточниха, че нямат възможност за по-голямо прецизиране.\nФранцузите добавиха, че изпускането на рутения най-вероятно е станало в края на септември и че наличните данни водят до извода, че това се е случило в "резултат на инцидент". Посочва се обаче, че не става дума за ядрен инцидент, тъй като тогава във въздуха е трябвало да бъдат изхвърлени и други изотопи. Това говори за инцидент, свързан с преработката и изхвърлянето. Преработката на ядреното гориво включва разбиването му на отделни изотопи.\nНа 11 октомври обаче Русия отрече да източник на радиоактивното замърсяване. В изявление, разпространено от руската чуждоезична медия Sputnik, се казва, че нивата на радиация около нейните предприятия "са в нормални граници".\nКакто се оказа, това не е било вярно.\nНа 21 ноември Русия призна, че две руски метеорологични станции са отчели значително повишение на нивата на радиация, като равнището на рутений -106 е било 986 – тоест 440 пъти по-високо в сравнение с предишния месец. Двете станции се намират в радиус 62 мили от предприятието "Маяк" в Челябнския регион, изградено още по съветско време за преработка на ядрени и изотопни продукти. "Маяк" се намира на източната страна в южната част на планината Урал. Русия заяви, че в "Маяк" не е имало никакъв инцидент.\nСлед катастрофата в Чернобил съветският народ и целият свят осъзнаха опасните последици от секретността и лъжите на официалните власти. Изменило ли се е нещо оттогава? Чернобил подтикна Михаил Горбачов да започне реформи под девиза "гласност", тоест откритост. Това се случи преди три десетилетия. Днес, авторитарният модел на президента Владимир Путин, основан за лъжи и потулване, процъфтява. Ако през септември се е случил инцидент с преработка на ядрено гориво, нека истината да се чуе, при това скоро.\nСАЩ се оттеглят от историческия ядрен договор с Русия\nРуските власти отрекоха предположенията за изтичане от ядрена централа в Урал


Психичното здраве в Европа по данни на Втората Източно Европейската конференция за психично здраве – Фондация КОЖА\nПсихичното здраве в Европа по данни на Втората Източно Европейската конференция за психично здраве\nВ този материал можете да се запознаете с някои данни за състоянието на психичното здраве в Източна Европа и България в часност, представени на втората Източноевропейска конференция за психично здраве и любезно предоставени от д-р Владимир Наков, главен експерт в сектор "Психично здраве" към Националния център по обществено здраве и анализи (НЦОЗА). Разговор с д-р Наков след конференцията може да прочетете тук.\nГодишният брой на самоубийства е средно 13,9 на 100 000 души в европейския регион, но варира значително в различните страни. Страните с най-високи брой на самоубийства в света са именно в европейския регион. В няколко страни самоубийството е причина номер едно за смъртността при юноши. В Европа мъжете са почти пет пъти по-склонни да се самоубият, отколкото жените.\nБезработицата, задлъжнялостта и социалното неравенство са рискови фактори за депресията и са сериознa предпоставкa за самоубийство.\nПсихичните разстройства представляват 44% от социалните помощи и пенсиите за инвалидност в Дания.\n43% във Финландия и Обединеното кралство (Шотландия)\n37% в Румъния\n25% в Република Молдова, една от най-бедните страни в Европа.\nВ България се отделят по-малко от 3% от здравния бюджет за психиатрична помощ изобщо.\nПочти 9 от всеки 10 души, страдащи от проблеми с психичното здраве, казват, че са засегнати от стигма и дискриминация. Повече от 7 от 10 съобщават, че стигмата и дискриминацията ги възпират да вършат неща в ежедневието си.\nЗастаряването на населението води до увеличаване на разпространението на деменция, обикновено 5% при хора над 65 години и 20% при лица над 80 години. „Демографски се очаква популацията на „възрастните възрастни” – хората над 80 г., да се удвои през 2030 г.“, обръща внимание д-р Владимир Наков.\nПродължителността на живот при хората с психични разстройства е значително по-кратка - често става въпрос за съкращаване с повече от 20 години. Основният фактор за това е високата честота на хроничните заболявания (като сърдечно-съдови заболявания, рак и диабет). Съпътстващи факторите са бедност, безработица, лоши условия на труд, нисък стандарт на живот и лошо образование, които намаляват благосъстоянието, както и значително увеличават риска от психични заболявания. Около половината от всички психични разстройства започват преди 14-годишна възраст.\nНАЛИЦЕ СА ИКОНОМИЧЕСКИ ЕФЕКТИВНИ ИНТЕРВЕНЦИИ, НО ПО-МАЛКО ОТ 1% ОТ БЮДЖЕТИТЕ ЗА ПСИХИЧНО ЗДРАВЕ СЕ ИЗРАЗХОДВАТ ЗА ПРЕВЕНЦИЯ.


Бащата на Ани е отговорен за изчезването и знае къде е тя | grreporter.info – Новините от Гърция – Информационно-развлекателен портал, Актуални Новини, Бизнес, Спорт, Мултимедия и Видео\nБащата на Ани е отговорен за изчезването и знае къде е тя\n28 Април 2015 / 13:04:49 Анастасия Балездрова\nБащата на 4-годишната Ани Борисова призна, че той е отговорен за изчезването ѝ, както и че знае къде се намира тя, съобщи гръцкият новинарски сайт newsit.gr. Според репортажа на журналиста Теодосис Пану той бил човекът, на когото майката Димитрина Борисова поверила детето преди да замине за България.\nМъжът също е български гражданин. В опровержение на появилата се по-рано днес информация, че той се е явил доброволно в полицията, в репортажа на newsit.gr се посочва, че е бил арестуван в центъра на Атина тази сутрин, както и че е бил задържан и в миналото за случаи, свързани с наркотици.\nПървоначално мъжът заявил, че не знае нищо за случая. По време на разпита обаче изпаднал в противоречия и в крайна сметка признал, че той е отговорен за изчезването на Ани.\nСлед продължилия 4 часа разпит признал, че в последно време бившата му партньорка и майка на детето имала връзка с възрастен мъж от Германия, който ѝ изпращал пари. „Уплаших се, че ще вземе детето и ще замине за Германия с него”, казал той.\nСпоред newsit.gr разследващите полицаи не са сигурни, че мъжът казва истината, но са убедени, че и двамата родители знаят къде се намира детето.\nВ своите показания 24-годишната майка Димитрина Борисова заяви, че на 14 април оставила детето на жена на име Силвия, за да се грижи за него докато тя замине за няколко дни в България. На 21 април тя се обадила на жената, която ѝ казала, че загубила Ани в центъра на Атина. След това майката загубила всякакъв контакт със Силвия, която познавала само по малко име.\nДимитрина Борисова подала сигнал в полицията за изчезването на Ани в събота, 25 април. Ден по-късно и по силата на прокурорско нареждане организацията за защита на децата „Усмивката на детето” издаде Amber Alert за издирването на детето. В разследването участва и Интерпол.\nЗаслужава да се отбележи, че по-рано днес у майката е била намерена сума от 4000 евро. Това засилило съмненията на разследващите, че е вероятно Ани да е станала жертва на незаконно осиновяване.\nСигналът Amber Alert продължава да се излъчва от гръцките медии и да се появява на електронните табла над големите пътни артерии в Атина, а усилията на властите са съсредоточени върху това Ани да бъде открита жива и здрава.\nКатегории: Българи в Гърция изчезване на дете Ани Борисова баща арест


България U15 с Михаил Калинов започна с победа на световното по умения - Кворум Силистра\nБългария U15 с Михаил Калинов започна с победа на световното по умения\nБългарският национален отбор за момчета до 15-годишна възраст, със звездата на Доростол Михаил Калинов (13), започна с победа участието си в груповата фаза на Световното първенство по умения FIBA U15 Skills Challenge 2021.\nИзбраниците на Юлиян Аладжов и Румен Шопов се оказаха по-добри от връстниците си от Мароко и победиха със 113:135 в първия си двубой днес (печели този с по-малкия брой точки). Българските таланти записаха 32 отборни точки за време 145 сек.\nМишо Калинов беше пост номер 2 и даде първоначалната преднина на тима, която по-късно бе увеличена, за да се стигне до разгромната победа.\nСледващият съперник е Еквадор, като двата тима ще се изправят един срещу друг на 16 октомври. Третият отбор в групата ни на Мондиала е Ливан. В срещата между тях победител излезе Ливан със 124:145.\nБългария стигна до световното първенство след безапелационно представяне в квалификациите по-рано през годината. Нашите надвиха всичките си съперници в Група С и записаха рекорд в турнира – резултат от 97, и то на два пъти - срещу Полша и Гибралтар.


Понеделник, 23 Март 2020 15:40\nСъстоянието на есенниците в Добричкия регион, които общо достигат 1 289 764 декара, е преобладаващо добро и много добро, съобщават от областната дирекция "Земеделие" за първото пролетно обследване на масивите. Притеснителна за земеделските стопани е недобрата влагозапасеност на почвата поради безснежната зима и малкото паднали дъждове с икономическо значение. През новата стопанска година в Добричка област се отглеждат 1 245 404 декара с пшеница, 15 140 декара с ечемик и 29 220 декара с рапица. Областната експертна комисия е обследвала 10 на сто от площите чрез способи, съобразени с обявеното в страната извънредно положение, посочват от дирекцията. Според експертите около…


Избирателите в Лесичово: Искаме всички политици да разговарят с нас така, както Реформаторски блок - ПА МЕДИЯ Пазарджик\nРеформаторският блок ясно е формулирал регионалните проблеми и начините за тяхното решаване, в частност – тези и на по-малките общини в областта. Това заяви Бойка Маринска, водач на листата на Реформаторски блок в 13 МИР - Пазарджик, пред жителите на село Лесичово.\nКато първи и най-важен приоритет за Реформаторски блок по отношение на регионалната политика Маринска посочи проблемът с безработицата. „В Пазарджик и във всички общини на региона, в т.ч. и в Лесичово през последните години значително се увеличи процентът на безработни хора. Затова привличането на инвеститори е от изключително значение, за да се създават и нови работни места”, подчерта Маринска. По неофициални данни в малките населени места, скритата безработица надхвърля 40%, уточни водачът на листата на Реформаторите и допълни, че повече от половината домакинства в страната живеят на ръба на оцеляването.\nБойка Маринска не пропусна и това, че Реформаторски блок ще работи приоритетно за образованието и здравеопазването.\nНовият морал в политиката е Реформаторски блок, каза пред избирателите в Лесичово кандидатът за народен представител от квотата на БЗНС Петър Ангелов. “Вие сте суверена, вие можете да направите една партия силна и управляваща”, допълни Ангелов. „Срещите ми със земеделските производители в региона показват, че нещата в сектора са отчавайщи, заяви Петър Ангелов и обяви, че Реформаторски блок за ще работи приоритетно и за земеделието.\nИзбирателите определиха няколко основни проблема, които от дълго време чакат своето решение. Дискутираха се въпроси относно проекта за изграждане на земеделско тържище в с. Динката, липсата на средищно училище в общината, обновяване на пътна отсечка, която да облекчи трафика към Панагюрище и София, недостатъчният брой полудневни детски групи, които не обхващат децата в предучилищна възраст в най-малката община в пазарджишки регион.\n„Искаме новите политици на България да разговарят с нас, така както днес Вие го направихте, връщате вярата ни”, казаха жителите на Лесичово, като поставиха акцент, че в рамките на срещата е имало дискусия по основните проблеми, които вълнуват хората.\nПубликувано от: pamedia на петък 26 септември 2014 - 11:19:47\nЧавдар Чавдаров, Реформаторски блок: На всеки трябва да му е ясно, че съществуването на корумпирана администрация или политици бърка в джоба на всички нас\nИ депутати от парламентарната група на Реформаторски блок помагат за лечението на 25-годишната Руска Стайкова от Лесичово\nВреме за изпълнение: 0.4949 сек., 0.3890 от тях за заявки.


Те мразят не само песните си, мразят целите си албуми - Webcafe.bg\nТе мразят не само песните си, мразят целите си албуми\nMusiccafe 26.08.2019, 13:56\nДа, The Beatles не са били застраховани от това да не харесат собствения си албум. "Let it be" е дванадесетият им и последен албум, за който се събират с продуцента Фил Спектър. Но по онова време това, което по-късно ще се превърне в епитафия на групата, не е посрещнато с особено въодушевление, особено за избора на Спектър като продуцент.\nАлбумът нанася на бандата щети, които трудно могат да бъдат поправени. В интервю за Rolling Stone Джон Ленън описва преживяването около създаването на "Let it be" като отвратително и допълва, че този албум е една от основните причини The Beatles да се разпаднат.\nВ началото на 90-те години на миналия век бандата започва да експериментира с по-европейско и по-комерсиално звучене, което обаче се приема противоречиво от феновете. Албумът "Pop" е кулминацията на този спорен за U2 период.\nТой трудно напуска пределите на студиото – барабанистът Лари Мълън претърпява операция на гърба, което значително забавя записването на албума. Групата прекарва над три месеца в опити да сглоби масата от музикални фрагменти, които записва. Песните търпят непрекъснати преправяния.\nВ крайна сметка бързането "Pop" да излезе на музикалния пазар означава, че музикантите не харесват особено съдържанието му. Боно от своя страна го нарича "най-скъпата пробна звукозаписна сесия, която някога сме имали".\nС този албум Принс обръща гръб на чистия поп и цели да направи логическо продължение на шедьовъра от 1987 г. "Sing O The Times" като се насочва изцяло към чернокожата аудитория. Преди албумът да излезе официално на пазара, названието му е "The Funk Bible".\nНо след това се случва нещо доста неочаквано – певецът казва, че е получил „духовно просветление“ и вярва, че албумът е създаден от мистични зли сили. Затова Принс отказва да промотира "The Black Album", въпреки че тавата се продава добре. Години след това изпълнителят продължава да говори за творението си като за прокълнато.\nВъзходът на Oasis в средата на 90-те е едновременно главоломен и доста хаотичен. След американското турне през 1997 г. обаче може би щеше да е по-добре за бандата да си даде кратка почивка. Вместо това те сътворяват силно критикувания "Be Here Now".\nВ свое интервю от 2011 г. Ноел Галахър казва, че не е трябвало въобще да правят този албум. Той признава, че точно тогава не е имал вдъхновение и желание да прави музика и дори не знае защо се е захванал с песните от "Be Here Now".\nТова е шестият и последен албум на бандата, който не просто слага край на кариерата й, но и почти унищожава завещанието й за бъдещите поколения. Фронтменът Джо Стръмър се събира да работи отново с първия мениджър на групата – Бърни Роудс, но решението предизвиква само и единствено спорове и неразбирателства как да звучи албумът.\n"Cut the Crap" се оказва пълна бъркотия от звуци и текстове, а групата дотолкова го намразва, че отказва да тръгне на турне, за да го представи на публиката. А заради негативните отзиви от почитатели и критици Стръмър се мести да живее в Испания.\nБрус Спрингстийн - Born to Run\nСамо в САЩ албумът е разпродаден в над 6 млн. копия, а списание Rolling Stone го определя като "великолепен". Той влиза в класацията за 20-те най-страхотни албума на всички времена. И въпреки всички награди и суперлативи, Спрингстийн искрено ненавижда "Born to Run".\nНемалка част от тази ненавист е заради времето, което изпълнителят отделя по създаването на песните. Само едноименният пилотен сингъл отнема шест месеца работа, а според музикантите, с които Брус записва, другите песни също гълтат невероятно много време, за да бъдат записани в завършен вид. Накрая Спрингстийн е толкова разочарован от резултата, че го определя като "пълен боклук".\nЕминем - Encore\nВ началото на новия век рапърът има сериозни проблеми с пристрастяването си към алкохола и наркотиците. Може би по тази причина албумите от този период, сред които попада и "Encore" от 2004 г., не са пример за най-добрата му работа.\nЕминем сам признава, че докато записва албума, пристрастяването му е в най-лошата си фаза и е причината някои от песните, по негови думи, да са откровено глупави и детински. Сега изпълнителят допълва, че най-доброто, което може да каже за "Encore", е "посредственост".\nThe Strokes започват кариерата си обещаващо – приятен външен вид, бохемско излъчване и невероятно сполучлив първи албум – "Is This It?". Песните в него са страхотни и всичко изглежда твърде добре, за да е истина. Оказва се, че да пуснеш толкова як първи албум може да означава, че никога няма да повториш неговия успех.\nБандата издава следващите си албуми през 2003 и 2006 г. и им отнема цели пет години, преди да стигнат до "Angels". Не след дълго си проличава, че момчетата никак не са доволни от създаденото. Фронтменът Ник Валенси споделя, че е по-добре въобще да спре да прави музика, отколкото да направи нещо подобно втори път.\nДжей Зи - In My Lifetime 1\nГодината е 1997, а Джей Зи все още не е на върха на световната слава, както се случва малко по-късно в кариерата му. По тази причина рапърът се опитва да се хареса на публиката повече от необходимото и резултатът е "In My Lifetime 1". Основният проблем на тавата е, че песните в нея са записани изцяло с мисълта да се въртят по радиото, вместо изпълнителят да се стреми да прави музиката, която му е на сърце.\nСега, когато го питат за този албум, Джей Зи откровено споделя, че никак не го харесва и му се иска да беше вкарал други парчета в него. Той казва още, че не може да се насили да изслуша дори и няколко минути от "In My Lifetime", защото го побиват тръпки.\nТова е тринадесетият студиен албум на бандата, но се оказва първият, който не успява да влезе в топ 10 в класацията на Billboard. Музикалните критици са разколебани в мненията си, а феновете са на още по-противоположни позиции за албума.\nКитаристът Питър Бък казва "Изглеждахме като една от онези банди, които са прекарали месеци в студиото и най-накрая не сме направили абсолютно нищо". Той казва, че буквално не може да слуша някои от песните в албума.\nЗаписите на парчетата са приключили, а продуцентът драматично казва "Албумът е факт, момчета!".\nНа пръв поглед това трябва да е един от най-удовлетворяващите моменти за един музикант - когато след месеци престой в студиото новата тава с песни е готова.\nОказва се, че невинаги резултатът носи толкова радост, колкото се очаква.\nУчудващо или не съвсем, има певци и банди, които не просто не харесват някоя своя песен, а ненавиждат цели свои албуми. Намират ги за посредствени, не им допадат инструменталите, не смятат, че албумът носи достатъчно дълбоко послание.\nДруги стигат още по-далеч и категорично заявяват, че не могат да изслушат и секунда от омразните им песни. И това не означава, че парчетата не са били добре приети от феновете или са били подложени на безпощадни критики.\nТави като "Born to Run" на Брус Спрингстийн постигат завидни успехи на музикалния пазар и носят милиони долари приходи на авторите си, но последните ги ненавиждат напук на целия фурор.\nДори и великите The Beatles страдат от синдрома "мразя собствения си албум" и то с легендарния "Let it be".\nВ галерията ще видите причините за това, както и още девет изпълнители, които имат абсолютно същия проблем.\nТагове: брус спрингстийн, u2, песен, the beatles, албум, jay z, песни, еминем, поп, джей зи, парче, принс, the clash, r.e.m., beatles, pop, let it be, encore, prince, тава\n'69 не е година, а поза: 8 прочути песни със скрити значения\n"Празнувай като руснак": Абрамович даваше милиони на RHCP и Принс, а Роби Уилямс го възпя в песен\nНай-великите хип-хоп албуми на всички времена според Rolling Stone


СЕГА - Италия и Франция се скараха заради имигранти\nРим заплаши да анулира визита на премиера Джузепе Конте в Париж\nUS съюзници се тревожат от спиране на военните учения в региона\nИндийски пожарникари гасяха вчера пожар в една от високите сгради в центъра на Мумбай. По първоначални данни нямаше пострадали хора.\nИталианският кораб от бреговата охрана "Дичоти" акостира вчера в пристанището в Катания. На борда му бяха 900 спасени мигранти в Средиземно море. Двама бежанци починаха от наранявания и обезводняване.\nКораб с мигранти сериозно изостри отношенията между Италия и Франция, съобщиха информационните агенции. Спорът се разрази заради плавателния съд "Водолей" на френската неправителствена организация SOS Mediterranee с 629 души на борда, спасени край Либия - през уикенда италианските и малтийските власти отказаха да го приемат на своя територия. Испания обяви, че съдът може да акостира в пристанището на град Валенсия и се очаква това да стане до дни.\nПоведението на новото популистко правителство в Рим ядоса френски президент Еманюел Макрон, който обвини Италия в цинизъм и безотговорност заради бедстващите мигранти, които са предимно от Африка. Той припомни, че според морското право "в случаи на бедствия онези страни, до бреговата ивица на които най-близо се намират плавателни съдове, имат отговорността да реагират". Това вбеси италианския министър на вътрешните работи Матео Салвини от крайнодясната партия "Лига" , който поиска незабавно извинение от Париж и заплаши, че премиерът Джузепе Конте ще анулира планираната си за петък визита в Елисейския дворец. "Италия няма да приема лицемерните уроци на страни, които предпочетоха да извърнат глава по въпроса за имиграцията", обявиха от кабинета на Конте. В реч пред парламента Салвини заяви, че Франция е приела само 640 от общо 9000 мигранти, които се е ангажирала да вземе от Италия, както и че за първите пет месеца на годината е върнала в Италия 10 249 мигранти, преминали общата им граница. Френският посланик в Рим Кристиан Масе беше привикан вчера в италианското МВнР за обяснения.\nМеждувременно италианският министър на икономиката Джовани Триа отмени планираната среща в Париж с френския колега Бруно льо Мер след разразилия се дипломатически скандал. "Срещата беше отменена заради искане от италианска страна. Съжаляваме, че няма да се състои", написа в "Туитър" Льо Мер, като подчерта, че "има много важни неща да обсъждаме".\nРешението на Италия за кораба "Водолей" беше приветствано от Унгария и Словакия - две от страните от ЕС, които най-остро се противопоставят на приема на бежанци. Вътрешните министри на Австрия, Германия и Италия правят "ос на желаещите" за борба срещу нелегалната миграция, обяви австрийският канцлер Себастиан Курц в Берлин след разговор с германския вътрешен министър Хорст Зеехофер. "Мисля, че това е много разумно сътрудничество, което ще допринесе за намаляване на нелегалната миграция към Европа... Вярваме, че оста на желаещите е необходима за борба срещу нелегалната миграция", допълни той.\nКораб на италианската брегова охрана с над 900 мигранти получи разрешение да акостира на остров Сицилия, съобщиха местни медии. Те са спасени при различни операции край бреговете на Либия. Това стана малко след като италианските власти отказаха да приемат плавателен съд на френска благотворителна организация с 629 мигранти.\n14 Юни 2018 01:05\nСамо италиански кораби спасили имигранти имат право да ги свалят в Италия. Всеки кораб под което знаме плава да ги превозва в своите си държави. Това заяви Салвини.\nКолкото до Макрон не трябва да се изказва, защото се знае какво става на границата с Италия и как ги малтретират тези които се опитват да отидат във Франция.\n14 Юни 2018 01:11\nКолкото до испанеца е решил да се обади, че ще ги прибере, след като Меркел му е обещала отстъпки.\n14 Юни 2018 16:20\n"в случаи на бедствия онези страни, до бреговата ивица на които най-близо се намират плавателни съдове, имат отговорността да реагират"\nТова не е ли Либия в случая?\nспасени при различни операции край бреговете на Либия\nЛицемерието не политиците е безмерно...


В САЩ: Трима българи осъдени за един ден - България | Vesti.bg\nВ САЩ: Трима българи осъдени за един ден\nИ тримата ще лежат в затвора между 4 и 10 години за източване на банкови сметки чрез фалшифицирани кредитни и дебитни карти\n24 октомври 2012, 17:56\nАнтонио Великов осъден в САЩ на 10 години затвор\nЗа един ден трима българи бяха осъдени в САЩ за източване на банкови сметки чрез фалшифицирани кредитни и дебитни карти.\nФедерален съд в град Бирмингам, щата Флорида, осъди двама българи - Антонио Великов, на 41 години, и Мариана Пашова (35) на 10 години и 1 месец затвор за участието им в престъпна мрежа, съобщи местният вестник "Икзаминър" (examiner.com).\nПашова е американска гражданка. Двамата били арестувани през май миналата година. При ареста в хотелската стая, където живеели, били намерени над 300 фалшиви банкови карти, преносими компютри, устройство за запис на данни върху магнитна лента на банкови карти и скимиращо устройство.\nПрестъпната група, в която участвали двамата, е действала на територията на щатите Северна Каролина, Флорида, Вирджиния, Тенеси и Южна Каролина.\nДвамата се признали за виновни и се съгласили да възстановят откраднатата от тях сума в размер на 862 хиляди долара.\nПо-рано днес беше съобщено, че друг българин, живеещ в САЩ, се е признал за виновен\nи е бил осъден за финансови престъпления заради измами с банкови карти.\nСайтът на СиБиЕс Чикаго обяви, че 27-годишният Димитър Вангелов, който беше арестуван през пролетта, получи присъда от четири години затвор и две години наблюдение след освобождението, съобщи главната прокуратура на щата Илинойс.\nАгенти на американските тайни служби и служители от отдела за финансови престъпления на полицията в Чикаго арестуваха Вангелов на 27 март в апартамента му в луксозния Тръмп Тауър. Той нямал доказуеми доходи, но живеел в скъп апартамент и карал луксозен "Мерцедес".\nСледователите първоначално открили осем кредитни, дебитни и подаръчни карти на негово име, но кодирани с информация за чужди банкови сметки.\nПо-късно намерили стотици кредитни и подаръчни карти, кодирани с откраднати номера на банкови сметки, предимно на хора от чужбина.\nТе открили също няколко скиминг устройства, използвани за кражба на информация от кредитните карти.\nСАЩ измамник присъда


Ламинат Egger Дъб Белтън тъмен EPL060-серия Dimensions | Tsonev Flooring\nЛаминиран паркет EGGER PRO Дъб Белтън тъмен EPL060 колекция Dimensions\nЛаминатът Дъб Белтън тъмен е с раздвижена блок шарка в тъмен дъбов цвят. Този дизайн в цвят на тъмен дъб придава модерна визия на помещенията в които е монтиран. Големият формат на дъската допълнително подсилва ефекта на шарката. Ламинираният паркет Дъб Белтън тъмен се прилага за монтаж във всички жилищни помещения и търговски обекти с нормално натоварване. Подовата настилка се монтира чрез плаващ монтаж с клик система UNI fit\nЦените за ламинати EGGER колекция Kingsize са промоционални в лв/кв.м със вкл. ДДС и без включен монтаж и подложка\nНапишете първия отзив за „Ламинат Egger Дъб Белтън тъмен EPL060-серия Dimensions“ Отказ


Разликата между Алмагел и Алмагел нео - Гастрит December\nAlmagel съдържа 2 активни съставки за INN: магнезиев хидроксид и алерлит. 5 ml от суспензията съдържа 100 mg магнезиев хидроксид и 300 mg алуминиев хидроксид.\nЛекарството не провокира развитието на вторична хиперсекреция. Лекарството има обвиващ ефект и абсорбиращ ефект, предпазвайки стомашната стена от агресивните ефекти на травматичните фактори.\nБлагодарение на Almagel, рН на стомашния сок се свежда до оптимални числа. Активният компонент Ал хидроксид е способен да потиска активността на пепсина, да неутрализира НС1, чрез образуване на алуминиев хлорид, който в лумена на червата под действието на алкална среда се превръща в алкални алуминиеви соли.\nХидроксидът Mg повишава неутрализиращия ефект срещу солна киселина, превръщайки се в магнезиев хлорид. Този компонент помага да се предотврати развитието на запек, причинен от алуминиев хидроксид. Сорбитолът повишава жлъчната екскреция и може да предизвика слабително действие.\nЛекарството образува филм на протектора по стените на стомаха, предотвратявайки образуването на въглероден диоксид, който причинява усещане за тежест в епигастриума, увеличаване на образуването на газ, вторична хиперсекреция. Лекарството няма мутагенни, ембриотоксични и тератогенни ефекти.\nНай-често лекарството се предписва в гастроентерология на пациенти със заболявания на храносмилателната система. При гастрит активните съставки допринасят за възстановяването на стомашната стена, като предпазват от агресивните ефекти на неблагоприятните фактори (висока киселинност, пикантна храна и др.).\nдуоденит (възпалителна дуоденална патология);\nВ случай на гастрит в неактивната фаза, лечението с глюкокортикостероидни лекарства и лекарства от групата на НСПВС може да предизвика обостряне на заболяването. Назначаването на Almagel за профилактика ви позволява да избегнете рецидив.\nСъгласно инструкциите за употреба на Almagel, лекарството се приема половин час преди хранене 3-4 пъти на ден, с 1 до 3 лъжици. Освен това се препоръчва да се приема лекарство преди лягане. В случай на язвена патология на храносмилателния тракт, суспензията се взема между основните хранения. При достигане на резултата се препоръчва продължаване на поддържащата терапия в продължение на 2-3 месеца, като се взема 1 лъжица 3-4 пъти дневно.\nВ Almagel NEO симетикон е допълнителен компонент. За удобство, всички продукти от тази линия се предлагат в различни цветови пакети: Almagel - зелен, Almagel A - жълт, Almagel NEO - оранжев.\nВ ранна детска възраст наркотици не се използва (до 1 месец). При деца дозирането на суспензията се извършва индивидуално, в зависимост от възрастта, основната патология (обикновено ½ или 1/3 от дозата за възрастни).\nНе се препоръчва приемането на Almagel по време на бременност за повече от 3 дни. Компонентите на лекарството могат да проникнат в кърмата, необходимо е да се спре кърменето.\nНа форумите, посветени на гастроентерологичните заболявания, лекарството се обсъжда доста активно. Като цяло, лекарството Almagel положителни отзиви, лекарството перфектно помага срещу киселини. Много пациенти твърдят, че лекарството помага при панкреатит.\nКолко е лекарството в Украйна: спиране - 30 UAH, таблетки - 9,4 UAH.


Дните на предизвикателствата излязоха на открито в Боровец – сред презентаторите Виктор Варошкин | СамокоВест\nЗа първи път част от фестивала за екстремни спортове „Дни на предизвикателствата“ (11-13 ноември) става отворено събитие сред природата в курорта Боровец. Поканени да участват са всички любители на планината, активностите на открито и адреналина. На 12-ти ноември, във втория фестивален ден (събота), специалните гости на „Дните“ ще застанат в центъра на екшъна сред красивата природа на Рила планина. Феновете ще могат да се срещнат отблизо с тях и да почерпят ценен опит.\nТазгодишното издание на фестивала ще отбележи най-многочисленото си международно присъствие, съобщиха организаторите. Световният шампион в МТБ ендуро дисциплините Жером Клеменц от Франция и белгийско-испанското катерачно дуо Николас Фаврез и Шон Вийануева.\nСвои впечатления ще споделят участниците в експедицията Dragon’s Tail в Патагония Руслан Вакрилов, Мартин Маровски и Виктор Варошкин, героите на „Дунав Ултра“ и Adventure Sky Run.\nВ работилницата на катерачен обект „Водохващането“ могат да се включат всички, независимо от нивото на подготвеност – от начинаещи надъхани до системно трениращи. Организаторите препоръчват участниците да носят лична екипировка (каска, седалка, еспадрили, магнезий), при нужда ще бъде предоставена на място.\nЗа включване в трите дисциплини е необходима предварителна регистрация на следния адрес: https://goo.gl/rRTkgV. Сборният пункт за всички е в 9.30 ч на терасата на хотел „Рила“. В 10.00 ч. гостите се разпределят в три групи според дисциплините катерене, бягане и колоездене.\nБоровецВиктор ВарошкингостиДни на предизвикателствата\nД-р Димитър Панев подаде оставка като председател на Здравната комисия в Общинския съвет 0\nЦигане скочи от стената на река Искър бягайки от полицаите 0


Информация за дестинация Амстердам - Skyprofi.bg\nЛетища на територията на Амстердам\nЛетище Амстердам Шипхол (Amsterdam Schiphol)\nАмстердам Шипхол е едно от най-големите европейски летища, въпреки наличието само на един пътнически терминал. На разстояние по-малко от 20 км от Амстердам, летището е удобен начин да стигнете до Страната на лалетата. Залите за пристигащи и заминаващи са с приятен интериор, а на самия терминал можете да откриете дори хотел. Много авиокомпании летят от и до Амстердам – Lufthansa, easyjet, British Airways, KLM, Austrian Airlines и др.\nАко се налага да използвате автобус, то летище Амстердам предлага добри условия за това. Можете да използвате линии 197, 192 или 370, които да Ви отведат до централните градски части. На разположение е и безплатен shuttle-bus. Ако сте почитатели на железницата, можете да пътувате с влак до централна ж.п. гара – това ще трае не повече от 15 минути, а цената е около 4 евро. Можете да използвате и такси, като ще пътувате 15 минути и трябва да платите поне 30 евро в посока. Ако сте с кола, използвайте магистрала А4.\nНа разположение са два паркинга за кратък престой в непосредствена близост до пътническия терминал, а на 4 км от летището се намира паркингът за дългосрочен престой – можете да се придвижите с автобус.\nЕдна от най-забележителните услуги, които летище Амстердам предлага, е наличието на библиотека. Освен нея, там ще откриете бизнес услуги, търговски обекти, места за хранене.


Генератор на лоялност | Бизнес Еталон\nГенератор на лоялност\nРаботеща система за повторни продажби във вашия бизнес\n- Вашите клиенти идват само веднъж и повече не се връщат да купят още нещо при вас\n- Вие влагате много пари за да привлечете нови клиенти, но не получавате очаквана печалба от своите финансови инвестиции в маркетинг\n- Никой не препоръчва вашия бизнес и дори доволните клиенти не разказват за вас на своите познати и приятели\n- Дори и постоянните клиенти бягат от вас при вашите конкуренти, ако те започват да предлагат по-ниски цени\n- Вие нямате никаква специална стратегия за работа с настоящите си клиенти, а контактните им данни (ако ги имате) безцелно отлежават\nА Вие сте - собственик или ръководител на бизнес, който иска да получава допълнителни печалби в бизнеса без да влага още пари, а само чрез добри продажби на настоящите си лоялни клиенти.\nВие искате да бъдете сигурни, че повечето от вашите клиенти ще се връщат при вас отново и отново за да купуват от най-добрите ви продукти и услуги.\nНа този тренинг ние ще ви помогнем да изградите стабилна основа за ефективна система за работа с вашите клиенти, позволяваща да правите своите клиенти лоялни и продължаващи да купуват при вас отново и отново.\nСобственик и ръководител на консултантска агенция "Евро Адвайзър" ЕООД. Ръководител и автор в интернет проекти "Планета Бизнес" и "Портал Кариерист".\nДен 1. Организиране на работа с клиентска база във вашия бизнес. Цели, стратегии за работа, практика и др. Активиране на неактивните клиенти.\nМатематика на лоялност. Основни показатели, които ви помагат да продавате повече на своите настоящи клиенти.\nДен 2. Планиране на "докосвания" до вашите клиенти. План на "докосвания". Цели, стратегии, практика и др.\nАнализ на очакванията на вашите клиенти.\nДен 3. Формиране на лоялност на вашите клиенти. Поддръжка на клиенти. Работа с ключови клиенти.\nНадхвърляне на очакванията на вашите клиенти.\nДен 4. Изграждане на система за препоръки във вашия бизнес.\nЖизнения цикъл на продукти и услуги за повторните продажби.\nДен 5. Асортимент на продукти и услуги за повторни продажби.\nПовторни продажби на клиенти не влизащи във вашата клиентска база (нямате техните контакти).\nДен 6. Маркетинг на лоялност - стимулиране на повторните продажби. Ремаркетинг.\nНай-честите грешки при изграждане на система за работа с клиентска база.\nИмейл маркетинг - изграждане на лоялност и повторните продажби чрез електронна поща. Стратегии за различни видове бизнес, шаблони на писма и др.\nПрограми за лоялност - как на практика да направите програма за лоялност в своят бизнес.\nСоциален маркетинг на лоялност - задържане на клиенти и стимулиране към повторните покупки чрез социалните мрежи.\nПерсонал - работа на персонала с цел покачване на лоялност на клиенти и повторните продажби.\nНяколко отзива след нашия онлайн тренинг "Генератор на продажби"\nОрганизиране на работа с клиентска база. Математика на лоялност. и др.\nПланиране на докосвания. Анализ на очакванията на клиенти. и др.\nФормиране на лоялност. Надхвърляне на очакванията. и др.\nСистема за препоръки. Жизнения цикъл на продукти и услуги за последващи продажби. и др.\nАсортимент и цени на продукти и услуги за повторните продажби. Повторните продажби без контакти. и др.\nМаркетинг на лоялност. Най-честите грешки в системата. и др.\nИмейл маркетинг за повторните продажби.\nСоциален маркетинг за повторните продажби.\nБонус: Достъп към видео записи на 5-дневния онлайн бизнес маратон "Машина за лоялност" STANDART\nПубликувано от Neli Moutafova в Пон., 10/05/2015 - 21:32.\nБлагодаря на авторите и водещите!\nЛичи си компетентността и богатия опит!\nС пожелания за много успехи и занапред\nПубликувано от Оксана Лалова в Вт., 10/06/2015 - 12:25.\nБлагодарим ви за отзива, Нели!\nЧакаме ви на тренинга.\nНапишете с цифри и плюсчето: десет плюс пет *